Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 645

6. Jelzi a pszichés problémákat és más segítő szakemberekkel együttműködve segítséget nyújt azok megoldásában A szociális gondozó és ápoló legyen képes: — figyelembe venni, és munkájában alkalmazni az egyedfejlődés, valamint a személyiségfejlődés szakaszainak pszichés jellemzőit, felismerni a fejlődést akadályozó tényezőket, zavarokat, — megérteni a nehezített élethelyzetek pszichológiai vonatkozásait, — támogatni kliensét az életkori sajátosságok, új élethelyzetek elfogadásában, — segítséget nyújtani a nyugdíjas korra (életútváltozásra) való felkészülésben és a kreatív időskor megvalósításában, — észlelni az ellátást igénybe vevő esetleges pszichés, állapotának változását, romlását, a tüneteket jelezni a háziorvosnak vagy más szakembernek, — adekvát segítséget kérni a kóros lelki állapotok enyhítésére, — az ellátást igénybe vevő elszigetelődésének megelőzésére, megszüntetésére, — felismerni az életkorból és az élethelyzetből származó szociális és pszichés kríziseket és szakszerű segítséget kérni ezek megoldásához, — szakmai illetékességének határain belül alkalmazni a konfliktuskezelés különböző módjait és technikáit (beszélgetés, megbeszélés, békítés stb.), — átlátni a krízisállapot, krízishelyzet jellemzőit, hatását a személyiségre, alkalmazni a krízis enyhítésének megfelelő módszereit, — megérteni és átlátni az ellátást igénybe vevő családi és intézményi kapcsolatait, az ebben rejlő erőforrásokat, — kapcsolatot tartani az ellátást igénybe vevő hozzátartozóival, környezetével, civil szervezetekkel, szociálisés már társintézményekkel, — átlátni a csoportmunka működésének törvényszerűségeit, — együttműködni a szakmai munkacsoport tagjaival, értelmezni a munkacsoporton belüli szerepét, feladatait.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes